30 Jurnalul Oficial al Uniunii Europene 01/vol. 5 32004D0407 29.4.2004 JURNALUL OFICIAL AL UNIUNII EUROPENE L 132/5 DECIZIA CONSILIULUI din 26 aprilie 2004 de modificare a articolelor 51 și 54 din Protocolul privind Statutul Curţii de Justiţie (2004/407|CE, Euratom) CONSILIUL UNIUNII EUROPENE, având în vedere Tratatul de instituire a Comunității Europene și, în special, articolul 245 al doilea paragraf al acestuia, având în vedere Tratatul de instituire a Comunității Europene a Energiei Atomice și, în special, articolul 160 al doilea paragraf al acestuia, având în vedere cererea Curții de Justiţie din 12 februarie 2003, având în vedere avizul Parlamentului European din 10 februarie 2004, având în vedere avizul Comisiei din 10 noiembrie 2003, întrucât: (1) Articolul 2 punctul (31) din Tratatul de la Nisa înlocuiește articolul 225 din Tratatul CE cu o nouă dispoziție, în cadrul căreia, la alineatul (1) primul paragraf, se prevede: „Tribunalul de Primă Instanţă are competența să audieze și să decidă în primă instanță în acţiunile menționate la articolele 230, 232, 235, 236 și 238, cu excepția celor care sunt atribuite unei camere jurisdicționale și a celor rezer- vate prin statut Curții de Justiţie. Statutul poate prevedea pentru Tribunalul de Primă Instanţă competențe în alte categorii de acțiuni.” (2) Articolul 3 alineatul (13) din Tratatul de la Nisa a adus o modificare similară Tratatului CEEA. (3) S-a ținut seama de această modificare la redactarea provi- zorie a articolului 51 din Protocolul privind Statutul Curţii de Justiţie, conform căruia: „Prin derogare de la regula pre- văzută la articolul 225 alineatul (1) din Tratatul CE și la articolul 140a alineatul (1) din Tratatul CEEA, acţiunile introduse de statele membre, de instituțiile comunitare și de Banca Centrală Europeană sunt de competența Curții de Justiţie.” (4)  În conformitate cu litera și cu structura generală a noului articol 225 din Tratatul CE și a noului articol 140a din Tra- tatul CEEA, este necesar să se reformuleze articolul 51 din Protocolul privind Statutul Curţii de Justiție pentru definirea competențelor respective ale Curții de Justiție și ale Tribunalului de Primă Instanţă, întrucât transferul de competențe de primă instanță către Tribunalul de Primă Instanţă trebuie să fie semnificativ, iar criteriile de alocare a competențelor suficient de clare pentru a fi înțelese fără echivoc de către instituții și statele membre. Acţiunile introduse de statele membre împotriva unor acte ale Consiliului prin care acesta își exercită competențele de executare în conformitate cu normele menţionate la articolul 202 a treia liniuţă din Tratatul CE ar trebui să intre în competența Tribunalului de Primă Instanţă. Acestea sunt cazuri în care Consiliul fie și-a rezervat dreptul de exerci- tare a competențelor de executare, fie a redobândit dreptul de exercitare a acestor competențe în cadrul unei proceduri denumite „comitologie”. Dispozițiile articolului 54 din Protocolul privind Statutul Curţii de Justiţie cu privire la situațiile în care Tribunalul de Primă Instanţă își poate declina competența în favoarea Curţii de Justiţie ar trebui modificate în conformitate cu noile competențe ale Tribunalului de Primă Instanţă. Este necesar să se prevadă posibilitatea de declinare a compe- tenței atunci când se introduc acţiuni conexe la Curtea de Justiţie și la Tribunalul de Primă Instanţă și în care soluțio- narea uneia dintre acţiuni poate depinde de soluționarea celeilalte, DECIDE: Articolul 1 (1) Articolul 51 din Protocolul privind Statutul Curții de Justiţie se înlocuiește cu următorul text: „Articolul 51 Prin derogare de la regula prevăzută la articolul 225 alinea- tul (1) din Tratatul CE și la articolul 140a alineatul (1) din Tra- tatul CEEA, se rezervă Curții de Justiție acțiunile menționate la articolele 230 și 232 din Tratatul CE și la articolele 146 și 148 din Tratatul CEEA, atunci când acestea sunt introduse de un stat membru împotriva: (a) unui act sau a unei abţineri de a hotărî a Parlamentului European sau a Consiliului, sau a celor două instituții împreună, cu excepția: